Lenuţa Nicoleta Grasu tai Grădinaru-Grasu (o.s. Grădinaru, s. 11. syyskuuta 1971 Secuieni, Romania) on romanialainen kiekonheittäjä. Hän on saanut MM-kilpailuista hopeaa 2001 sekä pronssia 1999, 2007 ja 2009. Edmontonissa 2001 hän oli alun perin kolmas, ja nousi toiseksi Natalja Sadovan dopingrikkeen vuoksi. Osakassa 2007 Grasu sijoittui puolestaan alun perin neljänneksi, mutta nousi pronssille Darja Pištšalnikovan jäätyä kiinni dopingista. Grasu on saavuttanut lisäksi EM-hopeaa 2010 sekä EM-pronssia 1998 ja 2006. Hän oli kuudes olympiakisoissa 2004.